Annica Sjölund

Annica Sjölund (s. 31. maaliskuuta 1985 Finström, Ahvenanmaa, Suomi) on ahvenanmaalainen jalkapalloilija ja jalkapallovalmentaja.

Hyökkääjänä pelannut Sjölund edusti urallaan FC Unitedia, IFFK:a, Åland Unitedia sekä ruotsalaisia Älvsjö AIK:ta, Solnan AIK:ta ja Kopparbergs/Göteborg FC:tä. Hän voitti Suomen mestaruuden 2004 sekä Suomen cupin 2004 ja 2005 FC Unitedissa.

Maajoukkueeseen Sjölund nousi ensi kerran vuonna 2006 ja pelasi uransa aikana kaikkiaan 69 maaottelua, joissa hän teki 17 maalia. Hän pelasi vuoden 2009 EM-kilpailuissa Suomen kaikissa neljässä ottelussa, yhdessä koko ottelun ja kolmessa kentälle tulleena vaihtopelaajana.http://www.uefa.com/womenseuro/season=2009/matches/round=15046/match=304284/index.html http://www.uefa.com/womenseuro/season=2009/matches/round=15046/match=304290/index.html http://www.uefa.com/womenseuro/season=2009/matches/round=15046/match=304296/index.html http://www.uefa.com/womenseuro/season=2009/matches/round=15047/match=2001418/index.html  Puolivälieräottelussa Englantia vastaan hän teki maalin. Vuoden 2013 EM-kilpailuissa Sjölund pelasi kahdessa Suomen kolmesta ottelusta, toisessa koko ottelun, ja teki alkulohkon ottelussa Tanskaa vastaan Suomen koko kisojen ainoan maalin.http://www.uefa.com/womenseuro/season=2013/matches/round=2000175/match=2010713/index.htmlhttp://www.uefa.com/womenseuro/season=2013/matches/round=2000175/match=2010725/index.html Hän toimi Tanska-ottelussa Suomen joukkueen kapteenina.

Sjölundin isoveli on miesten maajoukkuepelaaja Daniel Sjölund ja myös hänen äitinsä Bodil Sjölund (o.s. Mörn) on pelannut yhden naisten A-maaottelun.

Jalkapallouran jälkeen hän muutti takaisin Ahvenanmaalle ja on toiminut juniorivalmentajana IFK Mariehamnin organisaatiossa.

 Lähteet 

Luokka:Suomalaiset jalkapalloilijat
Luokka:Ahvenanmaalaiset jalkapalloilijat
Luokka:Jalkapallon Suomen mestarit
Luokka:Jalkapallon Suomen Cupin mestarit
Luokka:Suomalaiset jalkapallovalmentajat
Luokka:Vuonna 1985 syntyneet
Luokka:Elävät henkilöt